
1. Parengto sprendimo projekto tikslai ir uždaviniai.
[bookmark: _GoBack]Šiuo Savivaldybės tarybos sprendimo projektu yra nustatoma, kad elektromobilių įkrovimo paslauga iš savivaldybės lėšų įrengtos elektromobilių įkrovimo stotelės bus teikiama už atlygį nuo 2023 m. spalio 9 d. 
2. Kaip šiuo metu yra sureguliuoti sprendimo projekte aptarti klausimai.
Vadovaujantis VšĮ Transporto kompetencijų agentūros direktoriaus patvirtinta Elektromobilių įkrovimo stotelių perdavimo savivaldybėms tvarka Šilutės rajono savivaldybės administracijai pagal su VšĮ Transporto kompetencijų agentūra 2020-05-22 pasirašytą Elektromobilių įkrovimo stotelių perdavimo–priėmimo aktą buvo perduota elektromobilių įkrovimo stotelė (Cintjoniškių g. 9A, Šilutės m.), kuri pradėta eksploatuoti nuo 2021-07-01. Per stotelės veikimo laikotarpį (2021-07-01–         2023-07-31) ja pasinaudota 5961 kartą,  išnaudota 91651 kWh elektros energijos, už elektros energiją ir galios mokesčius iš savivaldybės biudžeto sumokėta (už 2021-07–2023-07 laikotarpį) 25 012 Eur. Vidutiniškai vieno įkrovimo metu panaudota 15,4 kWh elektros energijos, kas savivaldybei vidutiniškai kainavo 4,16 Eur (apie 0,27 Eur už kWh).
Pagal Elektromobilių įkrovimo stotelių perdavimo savivaldybėms tvarką, savivaldybės turi teisę nustatyti ir gauti atlygį iš galutinių vartotojų už stotelėse suteiktą elektromobilių įkrovimo paslaugą.
Atsižvelgiant į faktiškai patiriamas išlaidas, susijusias su minėtos stotelės eksploatavimu, siūloma nuo 2023-10-09 rinkti 0,3 Eur/kWh atlygį iš galutinių vartotojų už stotelėje suteiktą elektromobilių įkrovimo paslaugą. Mokestis būtų renkamas naudojantis stotelės gamintojo siūloma mokesčio rinkimo telefono programėle, už mokesčio rinkimo administravimą būtų taikomas paslaugos mokestis, kurį sudaro 10 % nuo transakcijos sumos bei 0,3 Eur už kiekvieną transakciją (t. y. krovimo sesiją). Mokesčio rinkimo administravimo paslauga būtų perkama viešųjų pirkimų būdu.
3. Kokių pozityvių rezultatų laukiama.
Mažinamos Šilutės rajono savivaldybės biudžeto išlaidos.
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenumatoma.
5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.
Nėra.
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  
            Antikorupcinio vertinimo atlikti nereikia.
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Prognozuojant metinį tokį patį stotelių užimtumą (3 769 kartai) ir elektros (64 345 kWh) suvartojimą nustačius 0,3 Eur/kWh krovimo įkainį būtų surenkama 19 303,50 Eur, iš jų mokesčio administravimas kainuotų 3061,05 Eur, jei elektros kaina su galios dedamąja atitiktų laikotarpio 2022-07-01–2023-07-01 vidurkį (apie 0,27 Eur už kWh), tada šios išlaidos sudarytų 17 373,15 Eur. Tokiu atveju Savivaldybės išlaidos metams už stotelės eksploatavimą sudarytų apie 1 130,70 Eur (19303,5-3061,05-17373,15=-1130,70), ši suma gali kisti priklausomai nuo elektros kainos svyravimo. Vidutiniškai elektromobilio įkrovimas kainuos apie 4,62 Eur (15,4 kWh * 0,3 Eur/kWh = 4,62 Eur).
8. Autorius ar autorių grupė.
Andrius Norvaišas, Ūkio skyriaus viešojo administravimo specialistas.
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
10. Kiti,  autorių nuomone,  reikalingi pagrindimai ir paaiškinimai.
Nėra.

